kardosdrur/scandi-wiki huggingface dataset:
Ronald de Boer

Ronaldus "Ronald" de Boer (født 15. maj 1970 i Hoorn, Holland) er en tidligere hollandsk fodboldspiller, der spillede som angriber hos en række klubber, men huskes bedst for sine ophold hos Ajax Amsterdam i Æresdivisionen, samt hos FC Barcelona i den spanske La Liga. Han er tvillingebror til en anden tidligere hollandsk landsholdsspiller, Frank de Boer.

De Boer blev i både 1994 og 1996 kåret til Årets spiller i hollandsk fodbold.

Klubkarriere 
De Boer startede sin seniorkarriere i 1987 hos Ajax Amsterdam i sit hjemland og spillede, kun afbrudt af et toårigt ophold hos ligarivalerne FC Twente, i hovedstadsklubben de følgende elleve sæsoner frem til 1998. I denne periode var han med til at sikre klubben fem hollandske mesterskaber og to pokaltitler. Kronen på værket var dog sejrene i UEFA Cuppen i 1992 samt Champions League, UEFA Super Cup og Intercontinental Cup i 1995.

I 1998 flyttede de Boer sammen med sin tvillingebror til den spanske La Liga-storklub FC Barcelona, hvor han spillede følgende to sæsoner. Kort efter sin ankomst var han med til at vinde UEFA Super Cuppen, og i 1999 sikrede klubben sig desuden det spanske mesterskab.

Efter at have forladt Barcelona i 2000 spillede De Boer de følgende fire år hos skotske Rangers F.C., som han også vandt adskillige trofæer med. Han afsluttede sin karriere med tre sæsoner i Qatars fodboldliga.

Landshold 
De Boer nåede gennem elleve år at spille 67 kampe for Hollands landshold, som han debuterede for i 1993. Han var efterfølgende en del af den hollandske trup til både VM i 1994, EM i 1996, VM i 1998 samt EM i 2000. Han nåede at score 13 mål for landsholdet.

Titler 
Æresdivisionen
 1990, 1994, 1995, 1996 og 1998 med Ajax Amsterdam

Hollands pokalturnering
 1987 og 1998 med Ajax Amsterdam

La Liga
 1999 med FC Barcelona

Skotlands Premier League
 2003 med Rangers F.C.

Skotlands FA Cup
 2002 og 2003 med Rangers F.C.

UEFA Cup
 1992 med Ajax Amsterdam

Champions League
 1995 med Ajax Amsterdam

UEFA Super Cup
 1995 med Ajax Amsterdam
 1998 med FC Barcelona

Intercontinental Cup
 1995 med Ajax Amsterdam

Eksterne henvisninger 

 Spillerinfo 

Fodboldspillere fra Holland
Fodboldspillere fra AFC Ajax
Fodboldspillere fra FC Twente
Fodboldspillere fra FC Barcelona
Fodboldspillere fra Rangers F.C.
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Urby Emanuelson

Urby Emanuelson (født 16. juni 1986 i Amsterdam, Holland) er en hollandsk fodboldspiller (venstre back), hos FC Utrecht. Tidligere har han spillet for blandt andet Ajax Amsterdam, AC Milan, Roma, Fulham og Sheffield Wednesday.

Landshold 
Emanuelson står (pr. april 2018) noteret for 16 kampe for Hollands landshold, som han debuterede for den 16. august 2006 i et opgør mod Irland.

Titler 
Hollands pokalturnering
 2006, 2007 og 2010 med Ajax Amsterdam

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra AC Milan
Fodboldspillere fra Fulham F.C.
Fodboldspillere fra Sheffield Wednesday F.C.
Fodboldspillere fra FC Utrecht
Personer fra Amsterdam
Dirk Marcellis

Dirk Marcellis (født 13. april 1988 i Horst aan de Maas, Holland) er en hollandsk fodboldspiller, der spiller som midterforsvarer hos PEC Zwolle. Han har spillet for klubben siden sommeren 2015. Tidligere har han repræsenteret blandt andet AZ og PSV Eindhoven.

Landshold 
Marcellis står (pr. april 2018) noteret for tre kampe for Hollands landshold, som han debuterede for den 11. oktober 2008 i et opgør mod Island.

Titler 
Æresdivisionen
 2007 og 2008 med PSV Eindhoven

Eksterne henvisninger 

Fodboldspillere fra Holland
Fodboldspillere fra PSV Eindhoven
Fodboldspillere fra AZ Alkmaar
Fodboldspillere fra VVV-Venlo
Chengdu Research Base of Giant Panda Breeding

Chengdu Research Base Giant Panda Breeding (Kinesisk :成都大熊猫繁育研究基地), som også kaldes Chengdu Panda Base, der ligger i udkanten af storbyen Chengdu i Kina, er et center for forskning og avl af pandaer og andre sjældne dyr.

Chengdu Panda Base blev grundlagt i 1987. Det startede med seks pandaer, der blev reddet i naturen. I 2007, havde der været 110 fødsler af pandaer, og der var da 62 pandaer i centeret.

Centeret er på 106 hektar, men udvides til 200 hektar; Deres mål er at være en forskningsfacilitet, et bevarelses-uddannelsescenter og en internationalt turistdestination i verdensklasse, hvor folk fra hele verden kommer til Chengdu for at se på pandaer.

Centeret samarbejder med en lang række universiteter og zoologiske haver i både Japan, USA og Europa.

Se også 
 Wolong Panda Reserve Chengdu

Eksterne henvisninger 

 Hjemmeside

Naturbeskyttelse
Sichuan
Drosteeffekt

Drosteeffekten betegner en speciel form for et rekursivt billede, hvor et billede indeholder en mindre version af sig selv inde i billedet, hvor det realistisk ville være placeret. Det mindre billede indeholder så igen et endnu mindre billede af sig selv, og så videre. 

Et eksempel på drosteeffekten kan opnås ved at placere to spejle over for hinanden.

Oprindelse 
Drosteeffekten har sit navn fra det hollandske kakaomærke Droste (se billede).

Billedbehandling
Joods Historisch Museum

Joods Historisch Museum (Det Jødiske Historiske Museum) er et museum i Amsterdam tilegnet jødisk historie, kultur og religion i Holland samt i resten af verden. Museet er det eneste i Holland, som udelukkende omfatter den jødiske historie.

Joods Historisch Museum åbnede sin første udstilling den 24 februar 1932, hvor det var indrettet i vejehuset (Waag) på torvepladsen Nieuwmarkt. Under den tyske besættelse af Holland under 2. verdenskrig blev museet tvunget til at lukke, og en stor del af samlingerne gik tabt. Museet genåbnede i 1955, og i 1987 flyttede det til sin nuværende beliggenhed ved pladsen Jonas Daniël Meijerplein, hvor det blev indrettet i fire tidligere synagoger nær Den Portugisiske Synagoge. En længerevarende renovering af museet blev afsluttet i 2007.

Det er blandt landets mest besøgte museer.

Eksterne links 
 Joods Historisch Museum – officiel website

Amsterdam
Jødedom
Museer i Nederlandene
Museer etableret i 1932
Len Deighton

Leonard Cyril Deighton (født 18. februar 1929 i Marylebone, London) er en britisk historiker, madekspert og forfatter. Han er måske bedst kendt for sin spionbog The IPCRESS File, der er blevet lavet til en film med Michael Caine.

Romanforfattere fra England
Historikere fra England
Faglitterære forfattere fra England
Thrillerforfattere fra Storbritannien
Romanforfattere fra Storbritannien
Historikere fra Storbritannien
Faglitterære forfattere fra Storbritannien
Danny Koevermans

Danny Koevermans (født 1. november 1978 i Schiedam, Holland) er en tidligere hollandsk fodboldspiller, der spillede som angriber. Igennem sin karriere spille han en årrække hos AZ Alkmaar og Sparta Rotterdam, hvor han startede sin seniorkarriere, PSV, Toronto FC og senest FC Utrecht.

Koevermans vandt i 2008 det hollandske mesterskab med PSV.

Landshold 
Koevermans nåede at spille fire kampe og score ét mål for Hollands landshold, som han debuterede for den 28. marts 2007 i et opgør mod Slovenien. 17. november samme år scorede han sit første landskampsmål, i en kamp mod Luxembourg.

Titler 
Æresdivisionen
 2008 med PSV Eindhoven

Eksterne henvisninger 

 Spillerinfo 

Fodboldspillere fra Holland
Fodboldspillere fra Sparta Rotterdam
Fodboldspillere fra AZ Alkmaar
Fodboldspillere fra PSV Eindhoven
Fodboldspillere fra Toronto FC
Fodboldspillere fra FC Utrecht
Hans van Breukelen

Johannes Franciscus "Hans" van Breukelen (født 4. oktober 1956 i Utrecht, Holland) er en tidligere professionel fodboldspiller fra Holland, der spillede som målmand hos FC Utrecht og PSV Eindhoven i Æresdivisionen, samt for Nottingham Forest i den engelske Premier League. Hans aktive karriere strakte sig i 18 år, og hans mest succesfulde periode var hans ti sæsoner hos PSV Eindhoven.

Van Breukelen vandt med PSV Eindhoven hele seks hollandske mesterskaber, tre pokaltitler, og som kronen på værket Europa cuppen for mesterhold i 1988.

Landshold 
Van Breukelen nåede gennem en landsholdskarriere på 13 år at spille hele 73 kampe for Hollands landshold, som han debuterede for den 11. oktober 1980 i et opgør mod Tyskland. Inden da havde han allerede været med til EM i 1980 som reserve. Han var efterfølgende med til at blive europamester ved EM i 1988, og deltog også ved VM i 1990 og EM i 1992.

Van Breukelen er i Danmark måske bedst husket for sin 73. og sidste landskamp, nemlig EM-semifinalen i 1992 mod det danske landshold. Da kampen efter et 2-2 resultat skulle ud i straffesparkskonkurrence lykkedes det, trods psykiske tricks mod de danske skytter, ikke van Breukelen at redde nogen af de fem danske forsøg, selvom flere af disse var af tvivlsom kvalitet. Danmark vandt i sidste ende straffesparkskonkurrencen med 5-4 og Van Breukelens karriere sluttede dermed ikke med et titelforsvar af 1988-titlen.

Titler 
Æresdivisionen
 1986, 1987, 1988, 1989, 1991 og 1992 med PSV Eindhoven

Hollands pokalturnering
 1988, 1989 og 1990 med PSV Eindhoven

EM
 1988 med Holland

Eksterne henvisninger 

 Spillerinfo 

Fodboldspillere fra Holland
Fodboldspillere fra FC Utrecht
Fodboldspillere fra Nottingham Forest F.C.
Fodboldspillere fra PSV Eindhoven
Deltagere ved det europæiske mesterskab i fodbold 1980
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Nøgen Frokost

Nøgen Frokost er en roman af den amerikanske forfatter William S. Burroughs, en af de mest fremtrædende beatforfattere. Romanen udkom som The Naked Lunch (senere som Naked Lunch) på engelsk i Paris i 1959. Den kom på dansk som Nøgen Frokost i 1967.

Romanen er så betydningsfuld, at den blev inkluderet i Time Magazines "100 Best English-language Novels from 1923 to 2005".

David Cronenberg instruerede en film med samme navn i 1991.

Internet links 
 Kort beskrivelse på dansk
 All-Time 100 Novels 
 Den originale anmeldelse i Time fra 1962 

Romaner fra USA
Rémi Garde

Rémi Garde (født 3. april 1966 i L'Arbresle, Frankrig) er en fransk tidligere fodboldspiller og nuværende træner for Lyon, der spillede for Ligue 1-klubberne Olympique Lyon og RC Strasbourg, samt for Arsenal F.C. i den engelske Premier League. Med Arsenal vandt han i 1998 The Double, Premier League og FA Cuppen.

Landshold 
Garde nåede gennem sin karriere at spille seks kampe for Frankrigs landshold, som han debuterede for i januar 1990 i et opgør mod Kuwait. Han blev efterfølgende udtaget af landstræner Michel Platini til EM i 1992 i Sverige.

Titler 
Premier League
 1998 med Arsenal F.C.

FA Cup
 1998 med Arsenal F.C.

Eksterne henvisninger 

 

Fodboldspillere fra Frankrig
Fodboldtrænere fra Frankrig
Fodboldspillere fra Olympique Lyon
Fodboldspillere fra RC Strasbourg
Fodboldspillere fra Arsenal F.C.
Deltagere ved det europæiske mesterskab i fodbold 1992
Poker face (Ayumi Hamasaki single)

poker face er Ayumi Hamasaki's debutsingle under hendes nuværende pladeselskab Avex trax. Den var udgivet første gang som 8 cm single d. 8. april 1998. Den blev senere genudgivet d. 28. februar 2001 som standard CD.

Salg 
Singlen debuterede som #20 på Japans Oricon Weekly Chart med 11.520 solgte kopier i den første uge. Den originale 8 cm single solgte 43.150 kopier i Japan, og omkring 70.000 i alt. Den er komplet udsolgt i dag.
Singlen er certificeret som "Gold" af RIAJ (talt med både den originale og genudgivelses versionen af singlen).

Tracklist

Re-release 
poker face blev d. 28. februar 2001 genudgivet som standard single. Den har i dag solgte omkring 23.570. Den lå som nr. 31 på Oricon Weekly Chart, og lå der ikke i mere end 2 uger.

Tracklist 

Singler fra 1998
Singler fra 2001
Heracles Almelo

Heracles Almelo (normalt bare kendt som Heracles) er en hollandsk fodboldklub fra Almelo. Klubben spiller i den bedste række, Æresdivisionen. Heracles Almelo blev stiftet den 3. maj 1903, og spiller sine hjemmekampe på Erve Asito (tidl. Polman Stadion) hvor der er plads til ca. 13500 tilskuere.

Titler 
 Ingen

Kendte spillere 
  Henk ten Cate
  Rob Friend
  Kai Michalke
  Martin Pieckenhagen

Danske spillere 
  Martin Christensen

Referencer

Eksterne henvisninger 

 Klubbens officielle hjemmeside

Fodboldklubber i Nederlandene
Etableret i 1903
Overijssel
NAC Breda

Noad Advendo Combinatie Breda (normalt bare kendt som NAC Breda) er en hollandsk fodboldklub fra Breda. Klubben spiller i den næstbedste række, 1. division - Eerste divisie. NAC Breda blev stiftet den 19. september 1912, og spiller sine hjemmekampe på Rat Verlegh Stadion.

NAC Breda har én gang, i 1921, sikret sig det hollandske mesterskab og én gang, i 1973 har man vundet landets pokalturnering.

Titler 
 Hollanske mesterskaber (1): 1921

 Hollanske pokaltitler (1): 1973

Kendte spillere 
  Orlando Engelaar
  Pierre van Hooijdonk
  Bryan Roy 
  Bart Monsieurs

  Johan Elmander

Danske spillere 
  Michael Hansen
  Patrick Mtiliga

Eksterne henvisninger 

 Klubbens officielle hjemmeside

Fodboldklubber i Nederlandene
Etableret i 1912
Breda
Roda JC

Roda Juliana Combinatie (normalt bare kendt som Roda JC) er en hollandsk fodboldklub fra Kerkrade. Klubben spiller i den bedste række, Æresdivisionen. Roda JC blev stiftet den 27. juni 1962, og spiller sine hjemmekampe på Parkstad Limburg Stadion.

Roda JC har to gange, i 1997 og 2000, vundet landets pokalturnering.

Tilblivelse

I 1954 gik SV Kerkrade (stiftet 1926) og SV Bleijerheide (fra 1914) sammen under navnet Roda Sport, mens Rapid '54 (stiftet 1954) og amatørklubben Juliana (fra 1910) fusionerede som Rapid JC. Rapid JC var en af datidens storklubber og vandt det hollandske mesterskab i 1956. I 1962 fusionerede Roda Sport og Rapid JC under navnet Roda JC.

Titler 
 Hollanske mesterskaber (1): 1956 (Rapid JC)

 Hollanske pokaltitler (2): 1997 og 2000

Kendte spillere 
  Dick Advocaat
  André Ooijer
  Arouna Koné 
  Fredrik Berglund

Danske spillere 
  John Eriksen
  Jens Kolding
  Marc Nygaard
  Sten Ziegler
  Mads Junker
  David Boysen
  Patrick Banggaard

Eksterne henvisninger 

 Klubbens officielle hjemmeside

Fodboldklubber i Nederlandene
Etableret i 1962
Stralsunder HV

Stralsunder Hanballverein (Stralsunder HV) er en håndboldklub, der kommer fra den tyske by Stralsund. Hjemmebanen hedder Vogelanghalle, hvor der kan være 1.054 tilskuere. Klubben har været en ren håndboldklub siden 29. maj 1996 med 160 medlemmer. Klubben spiller pt. (2008/2009) i Håndboldbundesligaen.

Håndboldklubber fra Tyskland
Etableret i 1996
Stralsund
FC Volendam

Football Club Volendam (normalt bare kendt som FC Volendam) er en hollandsk fodboldklub fra Volendam. Klubben spiller i den bedste række, Eredivisie. 

FC Volendam blev stiftet den 1. juni 1920, og spiller sine hjemmekampe på Kras Stadion.

Titler 

 Eerste Divisie
 Vindere: 1958–59, 1960–61, 1966–67, 1969–70, 1986–87, 2007–08
 Promoverede: 1976–77, 1982–83, 2002–03, 2021–2022 

 KNVB Cup
 Anden plads: 1957–58, 1994–95

Resultater

Historiske slutplaceringer

Kendte spillere 
  Wim Jonk
  Michael Reiziger
  André Ooijer 
  Robert Molenaar

Noter

Eksterne henvisninger 
 Klubbens officielle hjemmeside 

Fodboldklubber i Nederlandene
Etableret i 1920
Willem II

Willem II er en hollandsk fodboldklub fra Tilburg. Klubben spiller i den bedste række, Æresdivisionen men er som navnet antyder et 2. Hold. Klubben blev stiftet under navnet Tilburgia den 12. august 1896, men blev 12. januar 1898 opkaldt efter Vilhelm 2.. Klubben spiller sine hjemmekampe på Willem II Stadion.

Willem II har tre gange, i 1916, 1952 og 1955 sikret sig det hollandske mesterskab og to gange, i 1944 og 1963 har man vundet landets pokalturnering.

Titler 
 Hollanske mesterskaber (3): 1916, 1952 og 1955

 Hollanske pokaltitler (2): 1944 og 1963

Kendte spillere 
  Kew Jaliens
  Denny Landzaat
  Marc Overmars 
  Fernando Derveld
  Sami Hyypiä
  Joris Mathijsen
  Jaap Stam

Danske spillere 
  Thomas Bælum
  Lucas Andersen

Eksterne henvisninger 

Klubbens officielle hjemmeside

Fodboldklubber i Nederlandene
Etableret i 1896
Peder Kofod Trojel

Peder Kofod Trojel (5. maj 1754 – 9. november 1784 i Fåborg ) var en dansk jurist og digter.

Han var født i Fuglevig Præstegaard og var broder til Frants Vilhelm Trojel og Jacob Kofod Trojel.

Uddannelse og virke som jurist 
Efter at være blevet privat dimitteret i 1768 studerede han jura og blev juridisk kandidat 1773. 1775 blev han prokurator ved Hof- og Stadsretten og 1777 dekan ved Kommunitetet. Han lagde sig derefter særlig efter den teoretiske side ved juraen, blev 1779 dr. juris og gjorde sig kort efter håb om at blive nærmere knyttet til det Juridiske Fakultet som adjunkt, men dette håb blev skuffet, i det Laurids Nørregaard blev foretrukket.

I 1782 blev han byfoged i Faaborg og herredsfoged i Salling Herred, men døde allerede 9. november 1784. Han var få år i forvejen blevet gift med Vilhelmine Schmaltz,
datter af regimentskirurg Schmaltz i Odense.

Af juridiske skrifter har Trojel, foruden sin doktordissertation De acquisitione Juris in re (1779), efterladt sig 1. bind af et alfabetisk Register over Love, Forordninger m. m. (1777), og en Commentære ell. Forklaring over den danske og norske Lovs første Bog i 2 bind (1780-81). Disse skrifter vidner dog mere om flid end om nogen selvstændigere juridisk begavelse.

Digtervirksomhed 
Peder Kofod Trojel debuterede som digter med en ode til Indfødsretten, der, men rigtignok i en stærkt beskåret form, blev optaget i den samling sange Over Indfødsretten, som det danske Litteraturselskab udgav i 1777. Senere offentliggjorde han, til dels under navnet "Eivind Skaldaspiller den yngre", i Almindeligt dansk Bibliothek og Dansk Musæum forskellige digte, mest af alvorligt indhold; et enkelt af, disse (Dagen fløj med Lysets Vinger) har stemningsfulde enkeltheder, men de mest bekendte af hans digte er dog de to satirer Ode til min Skrædder, – som, efter Knud Lyne Rahbeks udsagn, "en af dansk Vittigheds kompetenteste Dommere" troede var af Johan Herman Wessel – og Til Skræk for mange Herremænd, en satirisk Skildring af en ond herremands død. Intet af Trojels arbejder røber særlig poetisk begavelse. Et udvalg af hans og broderens digte er givet i Udvalgte Digte af P. M. og P. K. Trojel (1801), hvori desuden findes biografier af de 2 brødre.

Referencer

Kilder 

Digtere fra Danmark
Jurister fra Danmark
Personer i oplysningstiden
Danskere i 1700-tallet
Personer i Dansk Biografisk Leksikon
Dansksprogede forfattere fra Danmark
Jacob Kofod Trojel

Jacob Kofod Trojel (12. september 1736 i Povlsker  – 10. marts 1812 i Nebbelunde ) var en dansk præst og landøkonomisk forfatter.

Jacob Kofod Trojel blev født i Poulsker Sogn på Bornholm og var broder til godsforvalter Frants Vilhelm Trojel. Han blev student 1751 og tog teologisk attestats 1754. 1765 blev han personel og 1771 resid. kapellan i Vissenbjerg og 1774 sognepræst for Nebbelunde og Sædding menigheder på Lolland, fra hvilken stilling han tog sin afsked 1805. Han var gift med Regitze Sophie Støedt, datter af provst Ole Støedt.

Trojel, der kort efter Landhusholdningsselskabets oprettelse blev korresponderende medlem af det, interesserede sig meget for landbruget og var en dygtig havedyrker og botaniker. Han indsendte flere afhandlinger til selskabet, således om "Kvægsygen og Middel derfor", om kartoffeldyrkning og havedyrkning, om en hensigtsmæssig plov osv. 1766 udgav han et lille skrift "om Kartoflers Avl og Brug", der på Landhusholdningsselskabets foranstaltning blev oversat til Islandsk og gratis uddelt i Danmark, Norge og Island. En afhandling af ham om humleavlen blev i 1774 indført i Landvæsenskommissionens økonomiske prisskrifter.

Referencer

Kilder 

Faglitterære forfattere fra Danmark
Præster fra Danmark
Personer i oplysningstiden
Danskere i 1700-tallet
Danskere i 1800-tallet
Personer i Dansk Biografisk Leksikon
Dansksprogede forfattere fra Danmark
Simuleret udglødning

Simuleret udglødning (SA) er en generisk metaheuristik for det globale optimeringsproblem i anvendt matematik.

Generel beskrivelse af algoritmen 
S. Kirkpatrick et al. sammenligner kombinatoriske optimeringsproblemer
med opførslen af mekaniske systemer, hvor antallet af frihedsgrader er for stort
til at man kan ﬁnde begyndelsesbetingelserne for systemet. Der foreslås en analogi, hvor udglødende faste stoffer giver et framework for optimering af
komplekse systemer. 
Kirkpatrick forklarer, hvordan analogien kan anvendes til at
udnytte to grundlæggende strategier for heuristikker: divide-and-conquer og
iterativ forbedring. Algoritmen Simulated Annealing introduceres. I Simulated Annealing adskiller temperaturen klasser af ændringer i objektfunktionen, sådan at store ændringer sker ved høje temperaturer, mens mindre ændringer
først bliver udført ved lave temperaturer. Dette svarer til en adaptiv form for
divide-and-conquer-strategi. Samtidig forbedrer Simulated Annealing iterativt
en lovlig løsning, hvilket svarer til strategien iterativ forbedring. Temperaturen
forhindrer algoritmen i at sidde fast i et lokalt optimum ved at tillade ændringer
der resulterer i en (midlertidig) dårligere løsning.

Pseudo-kode 

 s ← s0; e ← E(s)                             // Initial state, energy.
 sb ← s; eb ← e                               // Initial "best" solution
 k ← 0                                        // Energy evaluation count.
 while k < kmax and e > emax                  // While time remains & not good enough:
   sn ← neighbour(s)                          //   Pick some neighbour.
   en ← E(sn)                                 //   Compute its energy.
   if en < eb then                            //   Is this a new best?
     sb ← sn; eb ← en                         //     Yes, save it.
   if P(e, en, temp(k/kmax)) > random() then  //   Should we move to it?
     s ← sn; e ← en                           //     Yes, change state.
   k ← k + 1                                  //   One more evaluation done
 return sb                                    // Return the best solution found.

Relaterede artikler 
 Adaptiv simuleret udglødning
 Markov-kæde
 Kombinatorisk optimering 
 Multidiciplinær optimering
 Traveling salesman problem

Heuristikker
Algoritmer
Monte Carlo-metoder
Frants Vilhelm Trojel

Frants Vilhelm Trojel (27. februar 1746 – 10. oktober 1819 i København) var en dansk, økonomisk forfatter.

Frants Vilhelm Trojel var søn af præst til Vissenbjerg på Fyn Thomas Trojel (1702-1769) og Elisabeth født Ancher (1733-1793), søster til professor Peder Kofod Ancher, var født i Fuglevig præstegård. 

Efter sammen med sine brødre Peder Kofod Trojel og Peder Magnus Trojel at være blevet undervist i hjemmet dimitteredes han af sin ældre broder, Jacob Kofod Trojel, til
Københavns Universitet 1762, blev alumne på Valkendorfs Kollegium og tog 1766 teologisk eksamen, men forlod studeringerne for at blive landmand, hvortil han altid havde haft lyst. Efter at han nogle år havde været forvalter på Billeskov ved Assens og på Anneberggaard og Ellingegaard på Sjælland, udnævntes han 1781 til kongelig inspektør ved de nye indretninger i Ods Herred og 1790 tillige til forvalter ved det kongelige gods sammesteds; på dette gods foretoges i hans bestyrelsestid store forbedringer, idet hovedgårdene blev forsynet med nye bygninger, deres jorder udskiftet og hensigtsmæssig drift indført, hvorpå de bortforpagtedes uden tiende og hoveri, mens samtidig landsbyerne blev udskiftede på en så fortrinlig måde, at udskiftningen i Ods Herred ansåes for den bedste i Danmark på grund af loddernes regulære former. 

Trojel var desuden i mange år landvæsens- og forligskommissær og i krigens tid en virksom chef for kystmilitsen. Trojel havde 1784 udgivet 2 mindre landøkonomiske afhandlinger, der blev prisbelønnede af det kongelige Landhusholdningsselskab; senere skrev han jævnlig i flere tidsskrifter om samme emne og var 1817-19 medudgiver af Den økonomiske Korrespondent. 1809 tog han sin afsked og døde i København 1819. 1782 havde han ægtet Christine Margrethe Hansen (født på Anneberggaard 1. maj 1763, død i København 29. april 1816), datter af kammerråd, kongelig godsforvalter i Ods Herred Jacob Hansen.

Kilder 
 
 

Faglitterære forfattere fra Danmark
Personer i oplysningstiden
Danskere i 1700-tallet
Danskere i 1800-tallet
Dansksprogede forfattere fra Danmark